Oskar Backlund

(naskiĝis la 28-an de aprilo 1846 en la historia provinco Västergötland, mortis 70-jara la 29-an de aŭgusto 1916 en Pulkovo) estis sveda astronomo. Li interalie estis membro de la universitato de Upsalo, kaj diplomiĝis tie en 1872.

Post kiam li doktoriĝis en 1875, li elmigris al la Rusia Imperio en 1876. Li laboris en la observatorio Sternwarte Dorpat, parto de la tiam germanlingva universitato Dorpat en la hodiaŭa urbo Tartu, Estonio, kaj tiam ekde 1879 laboris en la observatorio Pulkovo, iĝante direktoro de la observatorio de 1895 ĝis sia morto.

Kategorio:Svedaj astronomoj